آذربایجان جمهوریتی‌نین پرزیدنتی ایلهام علی یئو دسامبرین 31-ده میللی مودافعه ناظیری حولوصی آکارین باشچی‌لیق ائتدیگی نماینده هئیتینی قبول ائدیب.
میللی مودافعه ناظیری حولوصی آکارا قبولدا: "جناب پرزیدنت واخت آییریب بیزی قبول ائتدیگینیز اوچون اؤز آدیمدان و نماینده هئیتی‌نین عضو‌لری آدیندان چوخ تشککور ائدیریک، ساغ اولون.
جناب پرزیدنتیمیزله سیز متمادی اولا‌راق دانیشیرسینیز، اما یئنه ده او، سیزه سلام گؤندردی. سلام‌لارینی سیزه چات‌دیرماق ایستییرم.
طبیعی کی، بورادا بعضی دویغوسال آنلار دا یاشادیق. بیز بون‌لاری اونوتموروق، بو باره‌ده دوست‌لاریمیزلا داوام‌لی دانیشیریق. بون‌لاردان بیرینجی‌سی نوامبرین 10-دا ساعات ایکی‌دکی نیطقینیزدیر. حقیقتن ده او، بیر ظفر نیطقی ایدی. بونو دایم خاطیرلاییریق. ایکینجی ده 30 ایل ایشغالا سس‌سیز قالیب، سئیر ائدیب، هر شئی بیتدیک‌دن سونرا بورایا گلیب مینسک قروپو اولدوق‌لارینی خاطیرلا‌دان‌لارا بو ماسادا وئردیگینیز جاوابی دا بؤیوک بیر کئفله، بؤیوک بیر درس اولا‌راق تورکیه-‌ده ایزله‌دیک. حقیقتن ده هر کس سیزین بو قطعیتینیزدن قورور دویدو.
قاراباغ ظفری‌نین، سیزین ده دئدیگینیز کیمی، حقیقتن قافقازین تاریخینده چوخ اؤنملی یئری وار. بو، هم تورکیه-آذربایجان علاقه‌لری باخیمیندان دؤنوش نقطه‌سی اولدو، هم ده قافقازین گله جگی باخیمیندان حقیقتن چوخ اؤنملی بیر آدیم اولدو. سیزین ده دئدیگینیز کیمی، بو ظفرین تاجلانماسی اوچون، اینشاالله، ان قیسا واختدا اورتاق مرکزین فعالیته باشلاماسیندان سونرا ناخچیوان ایله زنگیلان آراسیندا ایله تیشیم خطی قورولا‌جاق کی، بو دا قارداش‌لارین بیر-بیری ایله سیخ علاقه‌سی – تورکیه-‌نین، ناخچیوانین و آذربایجانین فیزیکی اولا‌راق بیر-بیرینه باغلانماسی باخیمیندان چوخ اؤنم‌لی‌دیر.
طبیعی کی، اوتوز ایللیک بو موباریزه باشا چاتدیق‌دان، تورپاق‌لارین ایشغال‌دان آزاد اولونماسیندان سونرا، اینشاالله، قارشی‌داکی دؤورده سیزین لیدرلیگینیزله قویولا‌جاق سرمایه‌لرله اورادا ریفاه آرتا‌جاق، امین-آمان‌لیق محکم‌لنه‌جک و اورا بوتون بؤلگه اوچون، قافقاز اوچون جاذیبه مرکزینه چئوریله‌جک. آذربایجانین ایراده‌سی ایله بورادا باریشین و ثابیتلیگین تامین اولونماسیندا آذربایجان ایله تورکیه-‌نین بیرلیگی، برابرلیگی، چیگین-چیگینه چالیشماسی حقیقتن تکجه بو گون اوچون دئییل، گله‌جک اوچون ده بؤیوک پرسپکتیو‌لر وعد ائدیر. اینشاالله، قارشی‌داکی دؤورده بو قارداش‌لیق بیر اورک، بیر بیلک، بیر یومروق اولا‌راق داوام ائده‌جک. بونونلا دا هر کسین بورا ایله باغلی پلان‌لارینی یئنی‌دن نظردن کئچیرجگینی، دقت‌لی اولاجاغینی دوشونوروک.
نماینده هئیتینه تورکیه سلاحلی قوه‌لری‌نین باش قرارگاه رئیسی ژنرال یاشار گولر، تورکیه جمهوریتی‌نین قورو قوشون‌لاری قوموتانی ژنرال اومیت دوندار و تورکیه جمهوریتی‌نین حربی دنیز قوه‌لری قوموتانی آدنان اؤزبال داخیل‌دیر.
